રાકેશ શર્મા (વરુણ ધવન)નું નામ હમ્પ્ટી પડી ગયું છે. આ નામ પડવા પાછળનું કારણ એ છે કે હમ્પ્ટી હંમેશાં ખુશમિજાજ રહે છે. દિલ્હીમાં રહેતા હમ્પ્ટીના પપ્પાનો દિલ્હી યુનિવર્સિટીમાં બુક-સ્ટોર છે. ભણવામાં ઢબ્બુનો ઢ એવો હમ્પ્ટી પપ્પાને બુક-સ્ટોરમાં મદદ કરે છે અને પોતાના બે ફ્રેન્ડ શોન્ટી અને પોપલુ સાથે મજાની લાઇફ જીવે છે. હમ્પ્ટી રિસ્ક લેવામાં ક્યારેય ખચકાતો નથી, પણ તે કોઈ એવાં રિસ્ક નથી લેતો જેમાં અનીતિની વાત હોય. કોઈને હેલ્પ કરવાની હોય તો તે તરત જ વચ્ચે કૂદી પડે છે અને પછી બિચારો ફસાઈ પણ જાય છે. હમ્પ્ટીને જિંદગી પાસેથી કોઈ અપેક્ષા નથી, કોઈ મહત્વકાંક્ષા નથી; પણ એક દિવસ અચાનક જ હમ્પ્ટીની લાઇફમાં કાવ્યા આવે છે અને તેની જિંદગીમાં અપેક્ષા અને મહત્વાકાંક્ષા બન્ને ઉમેરાઈ જાય છે.